Чл. 41. (1) 41. (1) Актовете за установяване на административни нарушения по тази наредба се съставят от служителите на ПУ - Мизия, от служителите на общинската администрация, от кметовете на кметства и кметските наместници на територията на Община Мизия. (2) Наказателните постановления се издават от кмета на Община Мизия или от негов заместник въз основа на акт, съставен от длъжностните лица, посочени в ал.1. (3) Установяването на нарушенията, съставянето на актовете, издаването и обжалването на наказателните постановления се извършват по реда на Закона за административните нарушения и наказания. Чл. 42. (1) 42. (1) За всички причинени вреди на елементите на зелената система на територията на Община Мизия, виновните лица, освен глоба, респ. имуществена санкция, дължат и обезщетение в размер достатъчен за възстановяването на причинените вреди. (2) Обезщетение не се дължи ако в 7-дневен срок от съставяне на акта за установяване на административно нарушение виновните лица възстановят причинените щети. (3) Замърсените участъци на озеленените площи се почистват от нарушителите за тяхна сметка. При отказ това се извършва от специализираните общинска служба за сметка на нарушителите, като със наказателното постановление нарушителите се задължават да заплатят обезщетение за причинените вреди в размер на стойността на почистването. Чл. 43. (1) 43. (1) При издаване на наказателното постановление наказващият орган се произнася и по искането за обезщетение на причинените от нарушението вреди. (2) Когато с нарушението са причинени вреди на общинската зелена система наказващият орган, и без да има направено искане, задължава нарушителя да заплати на Община Мизия обезщетение за причинените вреди. (3) Размерът на обезщетението за вредите се определя съобразно Тарифата за размера на обезщетенията за причинени вреди на зелената система и декоративната растителност на територията на Община Мизия, неразделна част от настоящата наредба Чл. 44. 44. Глобите, имуществените санкции и обезщетенията за причинени вреди на общинско имущество, се внасят в общинския бюджет. Чл. 45. 45. Санкциите, свързани с унищожаване на растителност в територии, обявени за защитен природен обект, се налагат от органите на МОСВ.

### Глава седма. ДОПЪЛНИТЕЛНИ, ПРЕХОДНИ И ЗАКЛЮЧИТЕЛНИ РАЗПОРЕДБИ.

§. 1. По смисъла на тази наредба:

- 1. “декоративна растителност” е цялото декоративно разнообразие – дървета, храсти, цветя и треви, включени в зелените площи, в насажденията по алеи, улици, площади и в недвижимите имоти на държавата, общината, юридически и физически лица.

2. “дълготрайна декоративна растителност” са всички местни и чуждоземни декоративни видове широколистни и иглолистни дървета и храсти.

- 3. “озеленени площи за широко обществено ползуване” са паркове, градини, скверове и зелени площи в междублоковите пространства – публична общинска собственост.
- 4. “поддържането на озеленените площи” е дейност със строително-ремонтен характер, която осигурява доизграждането на обектите и пространствата, агробиологическото състояние и техническата изправност на техните елементи и естетическия им облик, с цел увеличаване на експлоатационните им срокове и обезпечаване на пълноценната им среда за ползуване.

5. “озеленени площи в извънселищни територии” са крайградски и други извънградски паркове, лесопаркове, озеленени терени за курортни и туристически обекти и комплекси, крайпътни озеленени площи, ландшафтно оформени терени и др. §. 2. 2. Тази наредба се издава на основание чл.21,ал.2 от Закона за местното самоуправление и местната администрация и чл.62, ал.10 от Закона за устройство на територията. §. 3. 3. Контролът по изпълнението на настоящата наредба се възлага на кмета на Община Мизия, кметовете на кметства и кметските наместници на територията на Община Мизия, директора на Дирекция ”УТИД” и началника на ПУ- Мизия. §. 4. 4. Наредбата влиза в сила седем дни след приемането й от Общински съвет - Мизия.

--------------------- Приложение № 1

към чл.20

### ТАРИФА ЗА РАЗМЕРА НА ОБЕЗЩЕТЕНИЯТА ЗА ПРИЧИНЕНИ ВРЕДИ НА ЗЕЛЕНАТА СИСТЕМА И ДЕКОРОТИВНАТА РАСТИТЕЛНОСТ

7